
Meghívó

Megyer Község Önkormányzatának Polgármestere meghívja a 2013. június 17-én (hétfőn) 10.00 órakor megtartandó rendkívüli nyílt képviselő-testületi ülésre. 

Helye: IKSZT épülete Megyer, Fő u. 17.
Napirend:
1./ A vagyongazdálkodás szabályozása

Előterjesztő: Pallér Edina jegyző
2./ Egyéb
Tisztelt Képviselő!

Az ülésre tisztelettel meghívom, megjelenésére számítok.

Megyer, 2013. június 13.
Tisztelettel:



Pajer Kristóf
s.k. 

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Megyer Község Önkormányzat Képviselő-testületének 2013. június 17. napon az IKSZT épületében megtartott rendkívüli nyílt képviselő-testületi üléséről.

Jelen vannak: Pajer Kristóf polgármester


            Sárközi Zsolt alpolgármester



Pallér Edina jegyző

Távollétét bejelentette: Baloghné Raffai Anna képviselő

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ A vagyongazdálkodás szabályozása


Előterjesztő: Pallér Edina jegyző
2./ Egyéb
A képviselő-testület a napirendet határozathozatal nélkül elfogadta.

Napirend előtt:

· Likvid hitel felvétele működési célra
Pajer Kristóf polgármester: Napirend előtt meg kell tárgyalnunk még két dolgot, mert a határozatainkat várják, ezért előbbre kellett hoznunk az ülésünket. Az egyik a likvidhitel felvétele, a másik a Szociális Intézményi Társulás dolga. A Takarékszövetkezettel egyeztettünk, hogy szükséges a likvid hitel felvétele, most jár le a két fejlesztési hitelünk, amik még 2010. éviek, a fejlesztéseket megvalósítottuk, az MVH felé is gyakorlatilag lezártak a pályázatok, így a hitelekből fennmaradó összegeket nem kapjuk már meg támogatásként, vannak ebben meg nem valósított tételek és el nem ismert tételek is, tehát ezeket az összegeket gyakorlatilag önrészként kezelhetjük. Abban maradtunk, hogy így akkor ezt működési célúvá kellene alakítani.
Pallér Edina jegyző: Tájékoztatnám a testületet, hogy a likvid hitel felvétele nem kormányengedélyhez kötött, így ennek akadálya nincs most, hogy erről döntsön a testület.

Pajer Kristóf polgármester: Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

15/2013. (VI.17.) számú önkormányzati határozat

Megyer Község Önkormányzatának Képviselő-testülete a Magyarország gazdasági stabilitásáról szóló 2011. évi CXCIV. törvény 10.§-a alapján működési célra 2.000.000,-Ft összegű likvid hitelt vesz fel 2013. december 1. napi lejárattal a Balaton-felvidéki Takarékszövetkezettől.

Az önkormányzat kötelezettséget vállal arra, hogy a futamidő alatt a hitel és járulékai visszafizetésére a fedezetet saját bevételeiből biztosítja.
Egyéb jogi biztosíték a Megyer 35 hrsz-ú, az önkormányzat kizárólagos tulajdonát képező ingatlan, amely keretbiztosítéki jelzálogjoggal terhelt a Balaton-felvidéki Takarékszövetkezet javára.
A Képviselő-testület felhatalmazást ad a polgármesternek, hogy a határozat értelmében a hitelszerződés ügyében eljárjon és a likvid hitelszerződést az Önkormányzat képviseletében a Balaton-felvidéki Takarékszövetkezettel megkösse.

Felelős: Pajer Kristóf polgármester

· Szociális Intézményi Társulás
Pallér Edina jegyző: A társulásokat a jogszabály erejénél fogva június 30-ig felül kell vizsgálni. Szükséges a Sümeggel és a kistérséggel közösen fenntartott Szociális Intézményi Társulásnak a felülvizsgálata is, mellyel a Napfény Szociális Segítő Központot tarjuk fenn. Valószínűleg a megszüntetésére kerül majd sor, azonban nem igazán tudunk egyeztetni érdemben Sümeggel. A Napfény Szociális Segítő Központ intézmény nem fog megszűnni, marad, mint Sümeg Önkormányzat intézménye. Annyi változik, hogy a fenntartó nem a 21 önkormányzat, hanem Sümeg lesz. Szerződnünk kell Sümeggel, hogy ellássa nekünk a szociális feladatokat. A legfontosabb, hogy azt nem tudjuk, hogy pénzügyileg mennyire fog változni a helyzet. Úgy szerettük volna elfogadni a társulás megszüntetését, hogy egyben itt a szerződés is, de ezt nem tudtuk elérni Sümegnél, hogy most elkészüljön egy ilyen tervezet, és gondolják újra a pénzügyi hátterét is, nem kaptunk semmit Sümegtől. És sajnos a témával is csak akkor hajlandóak ilyen szinten foglalkozni, ha az önkormányzatoktól bemegy egy olyan határozat, hogy jelezzük, továbbra is az intézménnyel kívánjuk elláttatni a feladatot. Így olyan határozatot tudunk hozni most csak, hogy megszüntetjük azzal a feltétellel, hogy továbbra is a Napfény Szociális Segítő Központ által szeretnénk igénybe venni a gyermekjóléti, a családsegítő és a házi segítségnyújtást, Megyernél még van a szociális étkezés és a védőnői szolgálat, erre szeretnénk szerződést kötni Sümeggel. Annyi pénzügyi vonzatát látjuk ennek, hogy van olyan normatíva, ami a társulás után járó normatíva, tehát ettől a plusz normatívától biztos, hogy elesik így az intézményfinanszírozás, amivel meg kiadási szinten lett tervezve, tehát ezt a tételt biztosan le kell pluszba finanszírozni. Tehát, ha bemennek az önkormányzatok határozatai, akkor majd Sümeg talán előkészít egy szerződést a feladatellátásra, valószínű, hogy akkor erre újra vissza kell térnünk, és a testületnek tárgyalnia kell.
Pajer Kristóf polgármester: Köszönöm. Javaslom, hozzuk meg határozatunkat.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

16/2013. (VI.17.) számú önkormányzati határozat:
Megyer Község Önkormányzatának Képviselő-testülete a jogi személyiséggel nem rendelkező Szociális Intézményi Társulást (székhelye: 8330 Sümeg, Béke tér 7.) 2013. június 30. napjával megszünteti, a Szociális Intézményi Társulás Társulási Megállapodását 2013. június 30. napjával hatályon kívül helyezi, az alábbi feltételekkel:

A Képviselő-testület nyilatkozza, hogy 2013. július 1. napjától a 2013. évben, a Napfény Szociális Segítő Központ (székhelye: 8330 Sümeg, Kossuth L. u. 31.) intézménytől, feladatfinanszírozási költségszinten igénybe kívánja venni az alábbi feladatok ellátását:

· családsegítés,

· gyermekjóléti szolgáltatás,

· házi segítségnyújtás,

· szociális étkeztetés,

· védőnői szolgálat.

A Képviselő-testület nyilatkozza, hogy 2013. évben az intézmény feladatfinanszírozásából, az igénybe vett feladatellátást érintő, településre jutó, kieső társulási támogatást finanszírozza az önkormányzat Sümeg Város Önkormányzata részére.

A Képviselő-testület felhatalmazza a polgármestert arra, hogy a határozatban foglaltaknak megfelelő megállapodást, szerződést aláírja.

Felelős: Pajer Kristóf polgármester

1./ Napirend: A vagyongazdálkodás szabályozása

Előterjesztő: Pallér Edina jegyző
Pallér Edina jegyző: Már 2012. januártól új törvény szabályozza a vagyongazdálkodást, ez előírja, hogy az önkormányzatoknak lennie kell vagyongazdálkodási tervének. Határidőt nem ír elő a jogszabály, de mivel tavaly január óta él, ezért úgy gondolta a Kormányhivatal, hogy most már készüljön el, és erre törvényességi felhívásban hívta fel az önkormányzatot, június 30-i határidőt szabva. Vagyongazdálkodási tervként egy kétoldalas, általános elveket kimondó tervet készítettem. Törvényességi felhívást kaptunk továbbá arra is, hogy az önkormányzat vagyonrendeletét is vizsgáljuk felül a nemzeti vagyonról szóló törvény előírásainak történő megfeleltetés céljából. A módosítás helyett inkább egy új vagyonrendelet tervezetet készítettem. Ismertetném majd a törvényességi felhívásokat is.
Megjegyezni kívánom, hogy a nemzeti vagyonról szóló 2011. évi CXCVI. törvény 18.§ (1) bekezdésben előírt kötelezettségnek a Képviselő-testület 11/2012. (II.22.) számú önkormányzati határozatával határidőben eleget tett, mely határozatában a Képviselő-testülete úgy határozott, hogy a tulajdonában álló vagyonelemek közül nem minősít nemzetgazdasági szempontból kiemelt jelentőségű nemzeti vagyonként forgalomképtelen törzsvagyonnak egy vagyonelemet sem.
/Előterjesztés ismertetése./
Pajer Kristóf polgármester: Javaslom, hogy az előterjesztések alapján hozzuk meg döntéseinket, hogy eleget tegyünk a törvényességi felhívásoknak az abban előírt határidőben.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

17/2013. (VI.17.) számú önkormányzati határozat:

Megyer Község Önkormányzatának Képviselő-testülete jóváhagyja Megyer Község Önkormányzatának közép- és hosszú távú vagyongazdálkodási tervét az előterjesztés szerint.
Felelős: Pajer Kristóf polgármester

Megyer Község Önkormányzatának Képviselő-testülete egyhangúlag, 2 igen szavazattal a következő rendeletet alkotja:




5/2013. (VII.2.) önkormányzati rendelet:

Megyer Község Önkormányzatának Képviselő-testülete megalkotja Az önkormányzat vagyonáról szóló 5/2013. (VII.2.) önkormányzati rendeletét.

/Az előterjesztés és a rendelet a jegyzőkönyv mellékletét képezi./
2./ Napirend: Egyéb

· Helyi Esélyegyenlőségi Program elfogadása 

Pallér Edina jegyző: A Helyi Esélyegyenlőségi Program elfogadásának határideje is június 30. Erre azért van szükség, mert július 1-től már nem lehet úgy pályázni, sem Uniós, sem hazai pályázatokra, hogy nincs Helyi Esélyegyenlőségi Program, sőt ebbe a programba bele kell venni azokat a fejlesztési célokat, egyéb célokat, amelyekre szeretne pályázni az önkormányzat. Megyer Község vonatkozásában Nagyné Nagy Krisztina ügyintéző készítette el. Ő egy Európai Uniós támogatott továbbképzésen vett részt, amelynek keretében készültek el az önkormányzatok programjai. Eléggé kötött formátuma van ennek a Helyi Esélyegyenlőségi Programnak, egy számítógépes programot használnak az összeállítására. Rengeteg adatot kellett összeszedni iskolától, óvodától, védőnőtől, rengeteg táblázata van. Ennek megfelelően önkormányzatonként 150-200 oldalas anyagok készültek. Az Esélyegyenlőségi Program tartalmaz egy Intézkedési Tervet is. Amit jelenleg tudunk, próbáltuk beleírni, amit esetleg nem sikerült beleírni, mert ez egy öt évre tervezett program, viszont pályázni szeretnénk, azt csak úgy tudjuk megoldani, hogy módosítjuk a Helyi Esélyegyenlőségi Programot a későbbiekben.

/Előterjesztés ismertetése./
Pajer Kristóf polgármester: Köszönöm. Kérem, ha elfogadható, hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

18/2013. (VI.17.) számú önkormányzati határozat:
Megyer Község Önkormányzatának Képviselő-testülete Megyer Község Helyi Esélyegyenlőségi Programját az előterjesztés szerint elfogadja.

/Az előterjesztés a jegyzőkönyv mellékletét képezi./

· A Sümegi Kistérségi Többcélú Társulás Társulási Megállapodásának módosítása 

Pallér Edina jegyző: Említettem, hogy a társulásokat a jogszabály erejénél fogva június 30-ig felül kell vizsgálni. A Többcélú Kistérségi Társulás eddig is jogi személyiségű volt, de módosítása szükséges, mert a januárban életbe lépő új önkormányzati törvény másképp szabályozza a társulási működést és ennek kell megfelelni. Polgármesteri egyeztetésen abban maradtunk korábban, hogy a belső ellenőrzési feladatokat nem a társulás keretében kívánjuk a jövőben elláttatni, hanem a Hivatal fog szerződést kötni külön a belső ellenőrünkkel. Ugyanaz a belső ellenőr fog nálunk ellenőrizni, a 11 településünket vállalta és mi fogunk rá szerződést kötni vele. Így a belső ellenőrzés kikerül a megállapodásból, legalábbis a mi településeink részéről.  
/Előterjesztés ismertetése./
Pajer Kristóf polgármester: Köszönjük, javaslom, hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

19/2013. (VI.17.) számú önkormányzati határozat:

Megyer Község Önkormányzatának Képviselő-testülete a Sümegi Kistérségi Többcélú Társulás Társulási Megállapodásának az előterjesztés szerint kezdeményezett módosításait elfogadja, az abban foglaltakat magára nézve teljes körben kötelezőként elismeri.

A Képviselő-testület kijelenti, hogy a Társulási Megállapodásban meghatározott feladatok közül a belső ellenőrzési feladatot nem a Társulásban kívánja megoldani.

A képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot 3 eredeti példányban a Társulás elnökének címezve, a Sümegi Közös Önkormányzati Hivatal részére (8330 Sümeg, Béke tér 7.) megküldje.

A képviselő-testület felhatalmazza a polgármestert, hogy az Alapító Okirat és a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.

Határidő: azonnal

Felelős: Pajer Kristóf polgármester

/Az előterjesztés a jegyzőkönyv mellékletét képezi./

· LEADER pályázat benyújtása 

Pajer Kristóf polgármester: Lehetőségünk nyílik az Éltető Balaton-felvidékért Egyesület LEADER Csoport keretein belül pályázat benyújtására. Pályázhatunk rendezvény szervezésére, melyen a helyi termékek, és azok piacra jutási lehetőségeit mutathatjuk be. A pályázatot 500.000,-Ft támogatási igénnyel tudnánk benyújtani. Erre kellene a testületnek határozatot hozni.
Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

20/2013. (VI.17.) számú önkormányzati határozat

Megyer Község Önkormányzatának Képviselő-testülete támogatás igényét nyújtja be a 35/2013. (V.22.) VM rendelet alapján "az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához", a rendeletben meghatározott pályázati célra.
Fejlesztés megnevezése: 
Település marketing a helyi termékek piacra juttatása ügyében


Tevékenység megjelölése: 
rendezvény előkészítése és megvalósítása

Megvalósítás tervezett helyszíne: 


Megyer, Fő utca 17.

A projekt tervezett költségvetése: 


500.000 Ft

A projekt megvalósításához igényelt támogatás:
       
500.000 Ft

A Képviselő-testület a pályázat tartalmát a polgármester előterjesztése alapján megismerte, annak célkitűzéseivel egyetért.

A Képviselő-testület felhatalmazza a polgármestert arra, hogy a pályázat beadásával kapcsolatban eljárjon.

Felelős: Pajer Kristóf polgármester

A polgármester a rendkívüli nyílt ülést berekesztette.

k.m.f.

               Pajer Kristóf                                                                     
  Pallér Edina

                polgármester                                                                       
       jegyző

